
DISPUTATIO  MEDICA 

INAUGURALIS 


BE 


A  STHMA  spasmodicum  aliquandd  morbus 
haeredi  tarius  est,  omni  sexui  et  cui  cunque  tem¬ 
peramento  comitem  sese  adjungens.  Mares 
quam  foemin^e  ad  eum  proniores  sunt;  et  illi, 
qui  sanguineo,  potiusquam  quovis  alio  tem¬ 
peramento  sunt  praediti,  in  majore  periculo 
versantur ;  raro  autem,  donec  post  aetatem 
pubertatis,  aliqui  corripiuntur. 

In  paroxysmorum  forma  occurrit ;  hique 
ad  tempora  metita  aliquando  suos  ingressus 

A  faciunt 

faciunt.  Accessio  ejus  prima  subitanea  est; 
sequentes,  utcunque  mali  ominis,  signa  tam 
multa  praemittunt,  quanta,  asthmatico  experto, 
ad  hostis  adventum,  certamenque  futurum  de¬ 
signanda,  sufficient;  languorem,  nemp^,  lassi¬ 
tudinem,  animi  pervicaciam,  quse  frontem  ex¬ 
plicari  nunquam  sinit,  et  amicorum  assidui¬ 
tatem  usque  repellit ;  symptomata  dyspeptica, 
abdominis  scilicet  distensionem,  flatum,  ruc¬ 
tus  frequentes,  cum  obtuso  et  gravi  dolore  su¬ 
per  oculos,  tussique  curta,  sicca  et  dura.  Ta¬ 
les  sunt  pr^cursores,  qui,  sub  mediam  noctem, 
miserias  horam  asgro,  indicant.  Si  aliquid  sit, 
quod  ad  hujus  morbi  angores  additamenta  ul¬ 
la  praebere  possit,  impetus  nocturni  primo  lo¬ 
co  sunt  numerandi. 

Ex  somno  ejus  molesto  expergiscitur  asth¬ 
maticus  cum  magna  anxietate  et  suffocationis 
sensu,  dyspnoea,  pectoris  strictura,  atque,  inter 

r 

respirationem,  sono  strepente.  In  situ  hori¬ 
zontali  haud  diutius  remanere  potest ;  sed 
in  lecto  sedet  erectus ;  aeris  liberi  sese  indi¬ 
gere  jam  percipit;  quem  intromissum  per 

fenestras 

fenestras  apertas,  musculorum  respirationis 
auxiliariorum  nixibus  validis,  quam  profundis¬ 
sime  inhalare  nititur.  Loquela  difficilis  aut 
impossibilis  evadit.  Tussis  adhuc  dura,  sicca 
et  dolentissima,  et  non  nisi  difficillime  effici¬ 
enda.  Sub  hoc  tempore,  urina  plerumque  red¬ 
ditur  copiosb,  sed  coloris  expers.  Stragulae  vel 
levissima,  super  pectus,  aut  circa  caput,  tolerari 
nequeunt.  Vultus,  cui  insidet  anxietas  ex¬ 
trema,  fer^  pallidus  est,  plerumque  Hippocra- 
ticus.  Caput  et  collum  humiditate  levi  irro¬ 
rantur,  extremitatibus  frigidis.  Alias  utcun¬ 
que  incalescit  corpus,  cum  urgenti  siti,  pulsu 
frequenti,  parv^o,  s^epeque  abnormi.  Talis  est 
series  usitata,  in  qua  paroxysmi  asthmatici 
indicia  sese  manifestant.  Sed  in  hoc,  ^qu^ 
ac  in  omni  alio  morbo,  qui  in  nosologia  com¬ 
prehenditur,  a  regula  generali  aberrationes  ali¬ 
quando  insignes  occurrunt. 

Inter  horum  symptomatum  violentiam,  mor¬ 
tis  adventum,  dubii  plenus,  spem  inter  et  ter- 
rorem,  prcestolatur  ceger :  quasi  ex  malis  haud 
ultra  tolerandis  refugium  unicum.  Sed  lan¬ 
guescat 

giiescat  diu  forsan  necesse  est,  priusquam  ad¬ 
venerit  hora  praestolata  :  Quge  rard  accidit  do¬ 
nec  superveniat  morbus  ,  alius,  citius  lethalis, 
quando  natura,  jam  nimis  exhausta  ad  certa¬ 
men  diutius  sustinendum,  victam  sese  praebet, 
et  in  sopore  subsidet  sempiterno. 

Postquam  continuaverit  paroxysmus,  quoad 
res  circumstantes  tempore  incerto,  remittere 
incipiunt  symptomata ;  respiratio 'plenior  et 
minus  laboriosa  fit,  tussis  liberior  evadit,  et 
cum  expectoratione,  plus  vel  minus  copiosa, 
comitata.  Crisis  haec  fausta  aegrum  nostrum, 
jam  plurimum  fatigatum,  somni  tranquilli  et 
reficientis  amplexibus,  diluculo  appropin¬ 
quante,  tradit.  Cum  sono  nonnihil  strepente 
adhuc  perficitur  respiratio ;  neque  ex  toto 
strictura  circa  pectus  adhuc  removetur.  Haec 
remissio  utcunque  perbrevis  est ;  nam  ad- 
vesperascente,  apparent  exacerbationis  signa, 
quae  eadem  pene  hora  ut  antea,  cum  spirandi 
difficultate  incipit,  similemque  cursum  ac 
nocte  proximi  praeterita  per  tres,  aut  quatuor 
noctes,  ordine  currit;  donec  expectoratione 

magis 

magis  copiosa  superveniente,  intermissio  per¬ 
fecta  occurrit,  qua  progrediente,  urina  auge¬ 
tur,  subrubida  fit,  atque  sedimentum  deponit. 
Omnia  corporis  munera  /  denud  prob^  perfi¬ 
ciuntur  ;  hilaritatem  suam  pristinam  recupe- 

* 

rat  geger,  atque  iterum,  pro  rata  parte,  sese 
felicem  sentit. 

» 

Paroxysmorum  asthmaticorum  variat  dura- 
tio  :  Sub  primum  ingressum  magis  regulares 
sunt,  et  recurrunt  aliquando  ad  intervalla  pen^ 
semper  statuta :  Intermissionibus  diuturniori¬ 
bus,  paroxysmis  curtioribus.  Morbo  utcunque 
provecto,  frequentiores  fiunt,  et,  quod  ad  dura- 
tionem  attinet,  magis  abnormes.  Intermissio¬ 
nes  abbreviantur,  donec,  tempore  volvente,  in 
consuetudinem  abit  dyspnoea,  de  tempore  in 
tempus  exacerbata. 

Pauca  mala,  hoc  citius,  corporis  extenua¬ 
tionem  diram,  et  debilitatem,  cum  universi 
pen^  motus  jactura,  inducunt. 

DIAGj^OSIS. 

I 

Tam  lucida  et  concinna  est  praeclari  Cul- 
LENi  de  hoc  morbo  definitio,  ut  vix  aliquid 
amplius  necessarium  sit  ad  asthmatis  signa 
characteristica  indicanda,  quam  Doctoris  ip¬ 
sius  verba  citare,  quse  jam  sequuntur  :  “  Spi¬ 
randi  difficultas,  per  intervalla  subiens,  cum 
angustiae  in  pectore  sensu,  et  respiratione  cum 
sibilo  strepente.  Tussis  sub  initio  paroxysmi, 
difficilis  aut  nulla,  versus  finem  libera,  cum 
sputo  muci  saep^  copiosa.” 

Hydrothoracis  et  conformationis  prava3  dy¬ 
spnoea,  utpote  continua^  ab  asthmate  facile  dis¬ 
tinguitur,  ex  eo  quod  per  intervalla  subit. 
Pyrexia  insignis  comitatur  cynanchen  trachea¬ 
lem,  remissione  nulla  manifesta ;  pueros  so¬ 
lummodo  invadit,  praetereaque  ab  omni  alio 
morbo,  tussi  clangosd  facili  disgnoscetur.  Ejus 
hysteriae,  quae  asthmatis  symptomatica  est, 
haud  difficilis  erit  diagnosis,  aegri  si  historia 
praegressae  attentio  cauta  habeatur. 


CAUS^ 

CAUS^  REMOTiE. 

Sub  hoc  capite  nobis  in  animo  est,  causas 
prtcdisponentes,  et  occasionales,  vel  excitantes, 
enumerare. 

Pr^disponentes. — Gregorius  noster  cau¬ 
sas  pr^disponentes,  in  pulmonum  et  musculo¬ 
rum  respirationis  conformatione  speciali  con¬ 
sistere  suspicatur.  Morbum  hasreditarium  esse, 
haud  dubitat ;  sed  quar^  maturius  non  sese 
ostendat  h(Bc  prsedispositio,  quse  sit  natura 
ejus,  vel  und^  translata,  a  patre  aut  a  matre, 
non  dicit.  De  his  etiam,  omnes  pen^  aucto¬ 
res,  quantum  mihi  innotuit,  plan^  silent.  Sed, 
asthmaticum  stamina  morbi  semper  eo  modo 
a  parente  corripere;  vel  asthmatis  semina,  a 
parente  in  prolem  suam  ita  semper  dissemi¬ 
nari,  non  omnino  certum  est :  Quia,  inter  om¬ 
nes  hoc  morbo  correptos,  haud  raro  quosdam 
invenimus,  in  quibus  nulla  labes  haeredi taiia, 
post  investigationem  accuratissimam,  detegi  • 

potest ; 

potest;  sed,  quorum  morbus,  null^  pr^edispo- 
'  sitione  apparente,  causis  excitantibus  liquido 
referri  possit.  Preeterea,  indi^s,  consumuntur 
multi  ab  hoc  morbo,  quorum  inter  liberos,  vel 
nepotes,  nunquam  adhuc  serpsit  contagio.  Tem¬ 
peramentum  sanguineum,  plerique  auctores 
malo  viam  sternere  suspicantur. 

t 

Excitantes. — Res  admiratione  digna  est, 
quod  in  hac  affectione  causse,  maximi  sibi  in¬ 
vicem  oppositae,  in  diversis  hominibus  paroxys¬ 
mum  excitabunt.  Sub  coelo,  quod  alteri  suf¬ 
focationem  pen^  induceret,  alius  sine  incom¬ 
modo  respirare  poterit.  Inter  has  causas, 
aeris  vis  plurimum  valet.  Johannes  Floyer, 
Baronettus,  dum  Londini,  et  in  regionibus  Hol- 
landiae  planis  versabatur,  dyspnoeae  magis  im¬ 
munis  fuit  quam  rure,  ejusque  aere  purissimo 
pastus.  Doctor  Bree  paroxysmo  semper  af¬ 
ficiebatur,  inter  solum  natale  visendum,  par¬ 
tes  maximi  elatiores  comitatus  fF arwickii. 
Hujus  rationem  reddit  Doctor,  ex  eo  quod, 
in  regionibus  altis,  aexis  densitas  sit  minor, 

oxygeniique, 

oxygeniique,  quantitatem  parciorem,  in  aeris 
mole  data,  offerat.  Effectus  gravitatis  dimi¬ 
nutas  aeris  a  Saussure  ben^  investigati  fue¬ 
runt;  qui,  cum  ascenderet  montem  in  Helve¬ 
tia,  dictum  Mont  Blanc,  dyspnoe4  multum  et 
vertigine  vexabatur. 

Tempestatis  mutationes  subitas,  a  calida  ad 
frigidam,  et  vice  versa;  conclavia  nimis  sti¬ 
pata;  lecti  aut  balnei  tepidi  calor,  in  quibus¬ 
dam  hominibus,  paroxysmum  efficacissime  in¬ 
ducunt,  uti  Flo Y  ERO  contigit,  qui  ex  frigore, 
aut  in  hyeme,  raro  suum  impetum  fecisse  mor¬ 
bum  suspicatur,  nisi  catarrho  supervenien¬ 
tem.  Hoffm ANNUS  utcunque,  totidem  ver¬ 
bis  contrarium  asserit.  Nihil  certius,  ex  ejus 
sententia,  paroxysmum  excitat,  quam  tempes¬ 
tates  brumales,  ventique  septentrionales  frigidi. 
In  vere  et  autumno  latihs  pervagari  ait,  pr^e- 
cipu^que  in  tempestatibus  calidis,  quas  venti 
orientales  et  ca^cia?  comitantur ;  et  quando  ex 
o-elatione  ad  de^elationem  mutationes  subitie 

O  O 

frequentes  erant.  Doctor  Bree  ait,  aerem  sic¬ 
cum  et  haud  perturbatum  minus  aptum  esse, 

B  y  '  ad 

ad  eum  inducendum,  quia  vaporibus  vacat,  et 
majore  vi  resiliendi  premens,  pulmonum  vesi¬ 
culas  contra  parietCs  suos  extendit;  qme,  ex¬ 
inde,  superficiem  ampliorem  aeris  actioni  ex-' 
plicant.  Pulvis  in  aere  innatans  pulmones  sa¬ 
nissimos  irritabit;  idebque,  eos,  qui  ad  mor¬ 
bum  proclives  sunt,  vel  ex  consuetudine,  vel 
labe  h^ereditaria,  certius  afficiet.  Fumi  et  odo¬ 
res  diversi  paroxysmum  excitare  etiam  existi¬ 
mati  sunt.  Quodcunque  ad  circulationem  per 
pulmones  accelerandam  inservit,  exercitium 
nemp^  violentum,  ascensus  accii visj  paroxys¬ 
mum  inducent.  Paroxysmi  flatu  inducti  ratio 
reddi  potest,  ex  sympathia,  a)(ju^  ac  ex  prin¬ 
cipiis  mechanicis.  Ex  principio  mechanico, 
ut  opinor,  cur  horizontalis  positio  paroxysmo 
excitam  en  tum  praebeat,  rationem  reddere  pos¬ 
sumus.  Flo Y ERUS  per  plurimas  noctes  pa¬ 
roxysmo  occurrere  solebat,  nocte,  in  situ  erec¬ 
to,  in  cathedram,  peracta.  Capitis  vulnera  inter 
hujus  mali  causas  memorat  Morgagnius  ;  cu¬ 
jus  ex  meii  sententia,  in  Nosocomio  Edinensi, 
mense  Aprilis  180d,  exemplum  insigne  habui- 

mus,  quo  tempore,  praelectiones  clinicas  excel¬ 
lentissimas  legebat  Doctor  Home.  Mulier 
{Mm^garet  Monro  nomine)  postquam  aliquo 
tempore  cerebri  compressione  laborasset,  prb 
mo,  sanguinis  missione  topicali,  et  ^  generali, 

et,  ni  fallor,  deinde  stimulantibus,  ad  sanitatem 

\ 

restituta,  asthmate  spasmodico,  paroxysmis 
meridianis,  postea  correpta  est,  ulla  sine  ali^ 
ratione,  cui  attribueretur,  praeter  hanc  jamjam 
memoratam.  Quoad  morbi  causam  proxi¬ 
mam,  a  me,  qui,  inter  medicinae  disc, entes  ad¬ 
huc  versor,  expectari  vix  potest,  ut,  huic  rei, 
tam  inexplicabili,  aliquam  novam  lucem  affun¬ 
derem.  Sed  mihi  sufficiet  probatiorum  verba 
proferre  auctorum. 

Bronchiarum  constrictionis  spasmodica}  doc¬ 
trina,  aliquo  tempore,  theoria  pervulgata  fuit. 
Sed  noster  cel.  Professor  Monro,  in  hoc  ca¬ 
nali,  nullum  talem  spasmum,  qualem  hujus 
mali  phaenomenorum  rationem  redderet,  obti- 
nere  posse,  discipulis  suis,  dilucido  demonstra¬ 
vit.  Sin  vero,  eo  loci,  etiam  obtineret  spas¬ 
mus,  qui  fieri  posset,  ut  aeris  pressura,  ab  ex¬ 
trinsecus, 

trinsecus,  et  respirationis  musculorum  vi,  re¬ 
sisteret?  Pra3terea,  ex  experimentis,  inanima¬ 
lia  viva  institutis,  nobis  denegare  licet,  aliquo 
tali  spasmo  hos  tubos  constringi  potuisse. 
Ferro  thorace  canis  ^  recluso,  satis  apparebat, 
nullo  stimulo,  utcunque  insigni,  aut  mechani- 
cho,  aut  chemico,  ad  sese  contrahendas  bron- 
chias  induci  posse :  neque  a  tali  crudelitate 
multum  angoris  animal  experire  videbatur. 

Opinionem,  ideo,  non  satis  ben^  stabilitam, 
cui  morbi  theoria  inniti  posset,  alteri  et  me¬ 
liori,  scilicet  Doctoris  Monro,  locum  dare, 
necesse  est.  Hic  noster  Professor  canis  gut- 
ter  prope  laryngem,  stimulando,  aut  compri¬ 
mendo,  symptomata  paroxysmum  asthmati¬ 
cum  referentia,  induci  inveniebat.  Alii,  ex¬ 
perimenta  naturaj  similis,  omniaque  ad  Doc¬ 
toris  opinionem  confirmandani  tendentia,  in¬ 
stituere. 

Sed  si  ha?c  theoria,  verisimilis  quidem  uti 
apparet,  ad  phasnomenorum  rationem  redden¬ 
dam  satis  foret :  bronchotomia,  paulb  infra  la- 
ryngem,  animali,  angores  ex  his  partibus,  inter 

experimenta 

experimenta  irritatis,  patienti,  levamen  affer¬ 
ret.  Rem  autem  sese  ita  habere,  mihi  plan^ 
perspicuum  non  videtur. 

Paroxysmi,  laryngem  irritando  inducti,  ex 
mea  sententia,  iisdem  principiis,  quibus,  ad 
ejus  contenta  evacuanda,  faucium  irritatione, 
excitatur  ventriculus,  ratio  reddi  potest. 
Causse,  in  pectus  ipsum  agentes,  asque  ac  in 
laryngem,  paroxysmum,  sine  dubio,  excita¬ 
bunt;  quales  sunt  ligaturas,  epispastica,  ven¬ 
triculus  supra  modum  plenus,  &c.  H^c  igi¬ 
tur  theoria,  per  seipsum,  ad  symptomatum 
rationem  reddendam,  non  satis  idonea  vide¬ 
tur. 

Totius  thoracis  spastica  rigiditas,  lateris  et 
in  diaphragmatis  regione  dolor,  post  paroxys¬ 
mum  violentum,  perceptus,  musculorum  om¬ 
nium,  respirationi  inservientium,  affectionis 
generalis  notioni  favere  videntur.  Willi- 
sius,  de  hac  re  disserens,  ita  loquitur  :  Asth¬ 
ma  convulsivum  non  uni  loco,  i  aut  peculiari 
cuipiam  organo,  limitatur,  sed  valde  diffusi, 
ad  partes  ferfe  omnes  respirationi  dicatas,  ex¬ 
tenditur.” 

tenditur.”  Sed  utrum  in  his  spasmus  generalis 
sympathia  effectus  sit,  -  aut  oeconomiae  ani¬ 
malis  legi  debeatur,  qua,  ad  injuriam  repellen¬ 
dam,  vel  sese  ab  rebus  extraneis  liberandam, 
uti  suspicatur  Doctor  Bree,  corporis  cnergiie 
excitantur,  judicent  periti.  Res  quaedam  exis- 
tunt,  quce  asthmatici  hujus  ingeniosi  opinioni 
favent,  ut  noster  Professor  eximus  Grego- 
Rius,  putare  videtur ;  ■  mucus  enim  in  asth¬ 
mate  excreatus,  sasp^  tam  viscidus  est,  ut  eum 
per  seipsum,  ad  respirationis  difficultatem  in¬ 
ducendam,  satis  fore  quivis  suspicaretur ;  hic 

v 

autem  effectus  per  eum  excitatur,  ex  eo  quod 
pulmones  oneret,  et  ita  plenam  eorum  per 
aerem  expansionem  cohibeat :  et  sine  dubiq, 
ut  Doctor  ait,  hunc  effectum  inducit. 


PROGNOSIS. 

IIic  morbus,  per  seipsum,  et  cum  aliis  non 
conjunctus,  quoad  sequelas  ejus  proximas,  usi¬ 
tatissimi  periculi  immunis  est.  A  medicis  ta¬ 
men, 

men,  ut  malum  incurabile  diu  existimatum 
fuit.  Sed  ex  multis  documentis,  nunc  in  mor¬ 
borum  annalibus  inspiciendis,  causae  quaedam 
sperandi,  nobis  suppetunt,  effectus  ejus  le- 
thales,  in  plurimis  exemplis,  evitari  posse. 
Si  ad  intermissiones  parum  attendatur,  et  pa¬ 
roxysmi,  quoties  applicentur  causae  excitantes, 
supervenire  permittantur,  donec  talis  in  syste¬ 
mate  inducitur  habitus,  ut  ad  morbum  debel¬ 
landum,  omnia  nostra  remedia  irrita  fiunt; 
tunc  equidem,  in  genere,  lethalis  evadit,  alios 
morbos  graviores,  seque  pejores,  inducendo. 

Si  asger  noster  juvenis  sit,  viresque  haud 
fractae,  nullam  causam,  cur  curam  perfectam 

V 

non  expectaremus,  video,  dummodo  causis 

( 

externis  inductus  fuit  -  morbus.  Quando  la¬ 
bem  hereditariam  suspicandi  nobis  causa  est; 
vel,  ubi  conformatio  prava  adest,  equidem, 
nihil  amplius  perfici  potest,  nisi,  ut,  inter  pa¬ 
roxysmum,  angorem  levemus ;  et  causas  exci¬ 
tantes  evitando^  paroxysmum,  quamdiu  fieri 
possit,  differamus. 


Quo 

Quo  diutium  morbus  perstiterit,  e6  curatu 
difficilior,  eventusque  ejus  incertior.  Si  radi¬ 
ces  profundas  agere  permittitur,  inter  crescen¬ 
dum  roboratur,  et  quasi  constitutionalis  fit. 

CURATIO. 

Ad  liunc  morbum  curandum,  indicationes 
duiB  curativJE  absolvendae  sunt:  prima  pa¬ 
roxysmo  quamprimum  finem  imponit :  secun¬ 
da  intermissiones  in  longum  protrahit,  et,  si 
fieri  possit,  paroxysmorum  recursui  occurret. 

Sanguinis  missio. — ^Etsi  hoc  sit  remedium 
quod  solatium  instanter  praebere  nunquam  fal¬ 
lit,  attamen  periculosum  est,  et  cui  nequa¬ 
quam  confugiatur,  nisi,  pro  re  urgenti,  aegro- 
que  juniore,  sanguinis  pleno,  vultuque  florido, 
vel  cum  sanguinis  per  pulmones  'transmissio 
ita  difficilis  sit,  (quae  vasorum  capitis  turgidi- 
tate  indicatur),  ut  suffocatio  timeatur,  veiiis- 

sectio  usurpanda  est ;  tum  ad  eam  quam  ad 

apoplexiam 

apoplexiam  prasvertendam ;  sed  haud  s^epfc 
repetenda,  ne  debilitatem  inducat,  et  sympto¬ 
matum  recursui,  quae  ex  nimia  abundantia 
sanguinis  ortum  duxerunt,  faveat. 

Emetica,  —  Quando  paroxysmi  appropin¬ 
quantis  monitus  fuerit  asthmaticus,  emeticum 
satis  mature  sumptum,  ut  antequam  paroxys¬ 
mus  invadat,  operetur,  eum  differat ;  vel,  si  in¬ 
ceperit,  decurtet ;  praecipue,  si  ex  quavis  ma- 

1 

teria  indigesta  in  ventriculo,  flatu,  &c.  ortus 
fuerit. 

Dr  Bree  in  dosibus  nauseantibus  haec  plu¬ 
rimum  laudat ;  ab  pulmonibus  ad  corporis  su¬ 
perficiem  sanguinem  determinant :  absorbentia 
excitant ;  quod,  indicationi  ejus,  seri  nemp^ 
effusi,  ab  pulmonum  vesiculis  absorptioni  prae¬ 
cipui  respondet.  Vicibus  expectorantium  etiam 
funguntur.  Praeter  hoc,  nonne  catenationem 
'morbidam  interrumpere^  et  paroxysmum  om- 
ninb  differre,  paulo  ante  accessionem  ejus  de- 
glutita  possent?  Sed,  his  remediis,  ^qui  ac 
priori,  neque  nimis  diu,  nec  saepius  insisten- 

C  dum 

duni  est.  Ventriculi  energiam  labefactant; 
concoquendi  facultatem  minuunt ;  sic  tandem, 
dyspepsiam,  cum  omnibus  malis  ejus  comitan¬ 
tibus,  quibus  ut  occurrant,  primum  adhibita 
sunt,  inducunt. 

Vesicatoria^ — tam  strenue  indicata,  tam- 
que  in  omnibus  pulmonum  affectionibus  uti¬ 
lia,  a  solertissimis  medicis,  vel  ad  paroxys¬ 
mum  decurtandum,  aut  levandum,  parum  in¬ 
servire  existimantur.  Bree  ait,  se  videre 
effectus  optimos  ab  fonticulis  induci,  pro  pro- 
phylaxi,  ad  genua  insertis,  in  exemplis  hy¬ 
drope  generali  constipatis :  attamen  non  sine 
maxima  cautione  in  tali  statu  ea  adhiberem ; 
quoniam  pro  certo  scimus,  ulcuscula,  cujusvis 
generis,  ad  gangrenam  inducendam,  ubicun¬ 
que  adsit  diathesis  hydropica^  tendere. 

Antispasmodica, — Hujus  classis  medicamen¬ 
torum  plurima  ad  asthmatis  paroxysmum  de¬ 
curtandum  usurpata  sunt  Ad  opium,  a^the- 
rem  sulphuricum,  et  assafoetidam,  nunc  tempo¬ 
ris, 

nSj  praecipui  confugitur.  Asthmatico  maxi¬ 
mo  usui  sunt  opiata,  et  aegrum  pro  tempore 
levare  rar6  fallunt  Cavendum  est  attamen, 
ne,  diatliesi  inflammatoria  praevalente,  adhi¬ 
beantur. 

JEther  sulphuri cus,  vel  per  seipsum,  vel 
cum  opio  conjunctus,  effeatus  gratissimos  vul¬ 
go  habet,  in  dosibus  frequentibus. 

AsscefcetidcB  solutio,  aegri  Alexandri  Hutchin- 
son,  sub  nostri  Gregorii  cura,  paroxysmum 
repellere  nunquam  fefellit.  Moschi  gr.  xv. 
eundem  effectum  habuerunt.  ^ 

Scilla  maritima,  pro  expectorante  adhibita, 
magno  in  usu  fuit.  Effectus  ejus  salutares 
expertus  est  Floyerus,  cum  aceto  conjunctae : 
sibi  maximo  usui  fuisse  ait.  Hoc  medicamen¬ 
tum  plurimiim  inservire  etiam  expertus  est 
Doctor  Bree,  praecipui  in  specie  sui  asthma¬ 
tis  prima,  seri  in  pulmones  effusi.  Sub  ini¬ 
tium  accessus,  ait  Doctor,  optimi  respondit; 
et  tunc,  equidem  ea  proportione  qui,  nauseam 
sine  diarrhoea  comitante  inducat,  et  absorptio¬ 
nem  forsan  promoveat. 


Nobis 

Nobis  jam  considerandi  veniunt  modi,  qui 
ad  indicationem  secundam  absolvendam,  viz.  ad 
intermissiones  protrahendas^  et,  si  Jieri  possit,  ad 
paroxysmo  omnino  occurrendum,  optimh  aptati 
sunt.  Omnes  causse  excitantes  idcirco  sedul6 
evitandae  sunt ;  aliter  medici  conamina,  irrita 
futura  sint.  Qualis  dia3ta,  quodve  coelum, 
aegro  maximi  salutares  et  consentaneum  sit, 
usus  eum  docebit.  Ex  cibo  animali  tenero, 

f 

concoctu  facili,  sed  satis  nutriente,  preecipu^, 
si  senescit  eeger,  diaeta  optime  confecta,  foret. 
Quodcunque  in  ventriculo  inflationem  pro- 
creet,  evitaretur.  Pro  potu  communi  aqua 
pura  bene  inservit ;  contra  debilitatem  induc¬ 
tam,  morbo  diu  continuato,  liquor  aliquis  gene¬ 
rosus,  uti  vinum,  &c,  necessarius  est.  Whytt, 
cum  cibo  nutriente,  vini  cyathos  paucos  omni 
die  sumeijdos,  monet.  Ab  omnibus  liquo¬ 
ribus  fermentatis  abstinendum  est,  Thea,  et 
talia,  pr^cipu^  calida,  ciim  dyspepsiam  pro¬ 
ducunt,  sunt  evitanda.  Carnis  cceiiie,  cane 
pejus  et  angue,  pr^cavend^  sunt.  Exerci¬ 
tium 

tium  modicum,  speciatim  equitatione,  non 
omittetur. 

Tandem  ad  partem  ultimam  dissertationis 
nostras  tractandam,  jam  perventum  est ;  sci¬ 
licet,  remedia  ad  intentionem  secundam  absol¬ 
vendam  inservientia.  Imprimis, — 

Balneum  frigidum — remedium  probe  inter¬ 
missionibus  aptari  videtur ;  imo,  inter  ipsum 
asthmatis  paroxysmum,  usurpatum  fuit ;  sed 
vi  aiteiiosa  minuta,  vultu  pallido,  extremita¬ 
tibus  frigidis,  indicata,  medicus  apprimb  au¬ 
dax  necessario  esset,  qui,  eo  uti,  rebus  sese  ita 
habentibus,  auderet.  In  exemplis  plurimis  a 
Doctore  Ryan  adhibebatur;  et  in  multis, 
morbum  perfecte  eliminavit;  omnibus  leva¬ 
men  attulit ;  sub  mali  initio,  ad  hoc  remedium 
confugiatui  necesse  est,  antequam  saltem 
consuetudine,  in  corpore  confirmatum  fuerit. 

Digitalis.  A  nonnullis  sine  beneficio  mi¬ 
nimo  usurpata  fuit;  alii,  nihilominfis,  uti 
Doctores  Percival  et  Ferriar,  &c.  hoc  me¬ 
dicamentum  mira  elfecisse,  experti  sunt. 


Hio 

Hic  morbus  tam  S2ep^  complicatur  cum  hy¬ 
drope,  ut  medici  hi  accuratissimi  decipi  pos¬ 
sint  Nonne  igitur  evenire  posset,  uti  circa 
effectus  hujus  remedii,  tam  hydrothoraci, 
quocum  asthma  s^epissim^  confunditur,  aptati, 
fallantur?  Hoffmannus  ait,  In  statu  ca- 
chectico,^  cui  jungitur  asthma,  magnam  ferre 
opem  deprehenduntur  diuretica^  Sed  hic 
est  ipse  status  verus,  in  quo  semper  apparet 
hydrops.  Sub  Homei  nostri  accuratissimi  cu¬ 
ra,  anno  proximi  praeterito,  exemplum  pene 
manifestum  nobis  oblatum  fuit,  in  quo,  uti 
tunc  temporis  res  sese  habuere,  hujus  remedii, 
virtutis  summae,  in  morbo  nostro  curando, 
testimonium  insigne  habuimus.  Jokannes 
Brmn,  asthmate  spasmodico  gravi,  sed  recen¬ 
ti,  laborans,  cui,  quantum  mihi  a  seipse  in- 
telligere  licuit,  labem  haereditarem  aut  hydro¬ 
pem,  inesse,  suspicandi  nulla  causa  fuit.  Di¬ 
gitalem  sumpsit,  recuperatur,  et  post  aliquot 
septimanas,  sine  ulla  alia  accessione  morbi,  a 
Nosocomio  refectus  et  sanatus  decessit. 

Cinchona» 

Cinchona, —Q^nom^im  hic,  morbus  frequen¬ 
tissime  catarrho,  aut  forsan  aliqui  viscerum 
obstructione,  stipatur,  plus  judicii  desiderat, 
ad  cegrum  sanandum ;  his  debellatis,  tunc 
temporis,  sed  non  prihs,  ad  cinchonam  confu¬ 
geret  agger.  Doctor  Bree  ex  carbonate  ferri 
cum  cinchona  conjuncto,  optimos  effectus 
obtinuit.  Praeparatis  ex  ferro  valde  favet  ille 

t 

asthmTaticus,  quorum  formulas,  et  simplices,  et 
compositas  cum  aliis  medicinis,  multas  ni¬ 
tidas  in  libro  suo  descripsit.  Quando  calor 
et  dolor  ex  hujus  medicamenti  usu  orti  sunt, 
(nempe  ferri),  opiatis  et  haustibus  salinis  usus 
est'  Amara  et  aromatica,  ad  ventriculum  ro¬ 
borandum,  usurpari  deberent  Magnesia  et 
carbonas  calcis  ad  aciditatem  corrigendam,  et 
dyspepsiam  depellendam.  Etsi  purgativa 
drastica  in  hoc  morbo  plurimum  nocent,  vel 
ut  prophylactica,  vel  ad  paroxysmum  decurtan¬ 
dum,  adhibita,  quoniam  ab  consensu,  quem 
intercedere  inter  intestina,  pulmones,  et  respi¬ 
rationis  musculos  pro  certo  novimus ;  (omnes 
h^e  partes,  enim,  stimulis  ad  intestina  applica¬ 
tis, 

tis,  una  simul  agere  inducantur),  attamen 
omnino  necessarium  est,  intestina  soluta  lax¬ 
antibus  lenibus  servare.  Huic  proposito,  do- 
ses  refractae  rhei  palmati,  magnesiee,  tama- 
rindorum  cum  senna,  et  similium,  optimi  ap¬ 
tantur.  His  mediis  quotidie,  et  assidui,  usur- 
'  patis,  mali  horrendi  accessionibus  liberati 
sunt,  et  ad  sanitatem  perfectam  et  animi  hila¬ 
ritatem  gratam  restituti  fuerunt  plurimi. 


FINIS, 


